קופרו – קרן לשיווק תוכן ישראלי

קופרו – קרן לשיווק תוכן ישראלי (לשעבר ״קופרו - קרן לשיווק סרטי תעודה ואנימציה״) היא עמותה הפועלת בישראל ומתפקדת כקרן לשיווק הקולנוע הישראלי הדוקומנטרי בחו"ל וקידום היצירה הדוקומנטרית בישראל באמצעות גיוס משקיעים מקרב רשתות טלוויזיה, קרנות קולנוע ומפיצים בחו"ל ויצירת קופרודוקציות ישראליות-זרות. הקרן נוסדה בשנת 1999 על ידי אורנה ירמות במטרה לפתח ולהגדיל את תפוצתו של הקולנוע התיעודי הישראלי בישראל ומחוצה לה ולקדם יוצרי סרטים ישראליים בני כל הדתות ומכל שדרות החברה. בשנת 2005 זכתה עמותת קופרו בפרס יושב-ראש הכנסת לאיכות החיים על פעילותה. [דרוש מקור] בשנת 2010 דווח כי הקרן מגייסת ממקורות זרים כ-3.5 מיליון שקל בממוצע בשנה ועד שנת 2013 גייסה הקרן 54.5 מיליון שקל שהושקעו בסרטי תעודה ישראלים באמצעות פעילותה.. בנובמבר 2017 נערך בירושלים אנימרקט, שוק הקופרודוקציות לאנימציה הראשון בארץ שמטרתו הייתה ליצור מפגש ושיתופי פעולה בין יוצרי אנימציה ישראלים למשקיעים, מפיקים ומפיצים זרים ממדינות אירופה, קנדה וברזיל למען קידום סרטי אנימציה ישראליים. עד שנת 2018 פעילותה של הקרן הניבה 627 הסכמי קופרודוקציות. עד שנת 2019 התקיים מסלול הדיגיטל – מסלול בו הוצגו פרויקטים אינטראקטיביים ו/או כאלה שעושים שימוש משמעותי במדיה דיגיטלית כדי לספר סיפור; פרויקטים נרטיביים ל AR/VR; סדרות תעודה לפלטפורמות אינטרנטיות מקוונות או רשתות חברתיות. בנוסף עד אותה שנה התקיים מסלול האינסייד אאוט - ארגון אירוע פיצ'ינג בו מציגים כ-20 יוצרים ישראלים את הפרויקטים שלהם מול משקיעים ממדינות שונות. שוק הסרטים של קופרו מתקיים מדי שנה במהלך 25 השנים האחרונות, לשוק מגיעים כ-75 מנהלים ומפיקים בכירים של קרנות קולנוע ורשתות טלוויזיה מכל העולם: BBC (בריטניה), ARTE-ZDF, (גרמניה), DR (דנמרק), YLE (פינלנד), ARTE, CANAL PLUS (צרפת), CBC, TV ONTARIO, KNOWLEDGE TV (קנדה), קרן הקולנוע ITVS (ארצות הברית) ועוד. היוצרים חושפים ומציגים בפניהם סרטים במגוון רחב של מסלולים שונים: מסלול פיצ'ינג, מסלול פגישות אישיות (״ערוץ לשניים״), מסלול ראף-קאט לסרטים הנמצאים בשלב עריכה מתקדם ומעבדת סטודנטים. לאורך כל השנה מתקיימות ביוזמת הקרן השתלמויות מקצועיות, סדנאות וימי עיון בנושאים מגוונים הקשורים לשוק הקולנוע התיעודי והן גם יוצאות משלחות של מפיקים ישראליים לפגוש בכירים מתעשיית הקולנוע בחו”ל למען טיפוח הדיאלוג בין יוצרי סרטי תעודה ישראליים לעמיתיהם בחו”ל. בנוסף לפעילותה השוטפת ולשוק הסרטים, מתקיימים בקרן גם פרויקטים ויוזמות נוספות כגון - קטלוג DocuShuk, קטלוג סרטים שנתי שמועלה בתום שוק הסרטים ונשלח לקניינים בינלאומיים וכולל כ-150 סרטים מוכנים לצפייה. מעבדת IMPACT, מעבדה לפיתוח סרטי תעודה לשינוי מדיניות ושינוי חברתי רחב באמצעות קידום פרויקטים העוסקים בנושאים כגון זכויות אדם וצדק חברתי, איכות הסביבה, בריאות ורווחה, מגוון ושיוון מגדרי וחברתי ומתקיימת בשיתוף עם קרן גשר לקולנוע רב תרבותי, הקרן החדשה לישראל, עיריית תל אביב ו״מרכז קיימא״ - אוניברסיטת חיפה. פרויקט דוקומיוניטי - מיזם קהילתי במסגרתו מתקיימות הקרנות של מיטב הסרטים שהופקו בסיועה של הקרן שעוסקים בסוגיות חברתיות בליווי דיון בהשתתפות היוצרות/ים. ההקרנות מתבצעות לשם יצירת חיבור ודו-שיח עם קבוצות שונות בחברה, ביניהם הקרנות לנוער בסיכון בתל אביב, קהילת הגיל השלישי בדרום הארץ, נשים דתיות בסמינרים, בני נוער בפנימיות קדם צבאיות, תושבי יפו ועוד. כמו כן מתקיימות גם הקרנות של הפרויקט בגרמניה, שוודיה, דנמרק ובארצות נוספות. מדריך הקופרו - קטלוג שמופץ מאז שנת 2003 ובו מידע עדכני והכרחי על קרנות בינלאומיות ודרכי הפצה ומימון עצמאיות העומדות בפניו של כל יוצר. המדריך כולל מידע חיוני על פסטיבלים לסרטי תעודה בעולם, פסטיבלים בינלאומיים לסרטי אנימציה וכן מידע ושלל עצות בנוגע לקרנות בינלאומיות ולאמנות קולנועיות בינלאומיות שנחתמו בין ישראל למדינות אחרות. עד היום מאות סרטי תעודה הופקו בסיוע הקרן, ביניהם ״קינג ביבי״, ״יונתן אגסי הציל את חיי״, ״משפחה בטרנס״, ״טהורה לעד״, ״בן-גוריון, אפילוג״, ״שומרי הסף״, ״הצלמניה״, ״שתיקת הארכיון״, ״ילדי השמש״, ״מחסומים״ וסרטים רבים אחרים שזכו בפרסים והוקרנו בפסטיבלים בינלאומיים ונרכשו לערוצי טלוויזיה בארץ ובעולם. קרן הקולנוע הישראלי האקדמיה הישראלית לקולנוע בתי ספר לקולנוע בישראל הנפשה ישראלית אתר האינטרנט הרשמי של קופרו – קרן לשיווק תוכן ישראלי קופרו – קרן לשיווק תוכן ישראלי, ברשת החברתית פייסבוק ראיון משנת 2015 בו מספרת הבמאית והמפיקה יולי כהן על כנס קופרו לעשייה דוקומנטרית אורנה ירמות מתארחת אצל ירון לונדון 10.6.2018 אופיר בר-זהר, ״הטענה ש'האח הגדול' זה דוקומנטרי היא שערורייה", themarker, 02 בפברואר 2010 מתן שירם, ״קרן קופרו יצרה מערכת שלמה שמסייעת ליוצרי הדוקו", גלובס, 22 במאי 2014 אורטל גנון,״לראשונה בישראל: שוק 'אנימרקט' לסרטי אנימציה", ירושליםנט, 31 באוקטובר 2017 נירית אנדרמן, מתה אורנה ירמות, שקידמה שיתופי־פעולה עם חו"ל ביצירת סרטי תעודה, הארץ, 07 באוגוסט 2018 פבלו אוטין, [https://www.globes.co.il/news/article.aspx?did=1000940575 איך לעשות סרט ולהישאר בחיים ], גלובס, 18 בספטמבר 2007 מרב יודילוביץ', מיזם חדש לפיתוח סרטי תעודה במזה"ת, ynet, 01 ביולי 2010 קטגוריה:ישראל: עמותות קטגוריה:ישראל: ארגוני תרבות קטגוריה:קרנות לעידוד קולנוע ישראלי